১৩ রবিউস সানি

১৩ রবিউস সানি বা ১৩ রবিউল আখর হলো ইসলামি চান্দ্র বর্ষপঞ্জির চতুর্থ মাস রবিউস সানির ত্রয়োদশ দিন, যা হিজরি বর্ষপঞ্জি অনুযায়ী বছরের ১০২তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১০৩তম দিন হিসেবে গণ্য হয়। এই দিনের পর হিজরি বছর শেষ হতে আরো ২৫২ অথবা ২৫৩ দিন বাকি থাকে।

 ঘটনাবলি 

 ৯৮৫ হিজরি – পোল্যান্ড উসমানীয় সাম্রাজ্যের সাথে ২৪ দফা সমন্বিত একটি চুক্তিতে সম্মত হয়। এই চুক্তির মাধ্যমে পোল্যান্ড কার্যত উসমানীয় সাম্রাজ্যের অধিভুক্ত হয়ে যায়; এর শাসক সরাসরি উসমানীয় সুলতানদের অধীনস্থ হিসেবে বিবেচিত হন এবং উসমানীয় দিওয়ান (কেন্দ্রীয় প্রশাসনিক পরিষদ) থেকে সরাসরি নির্দেশ গ্রহণ করতেন।
 ১৩৩৫ হিজরি – শেখ সালিম আল-মুবারক আস-সাবাহ তাঁর ভাই জাবের আল-মুবারক আস-সাবাহের মৃত্যুর পর কুয়েতের শাসনভার গ্রহণ করেন।
 ১৩৩৭ হিজরি – তিউনিসিয়ার ঐতিহ্যবাহী ক্রীড়া সংগঠন আত-তারাজি আর-রিয়াদি আত-তুনুসি প্রতিষ্ঠিত হয়।
 ১৩৪১ হিজরি– নজদ সালতানাত, রাজতন্ত্রী ইরাক এবং কুয়েতের মধ্যে উকাইর চুক্তি স্বাক্ষরিত হয়, যার মাধ্যমে তিন রাষ্ট্রের পারস্পরিক সীমানা আনুষ্ঠানিকভাবে নির্ধারিত ও চিহ্নিত করা হয়।
 ১৩৫২ হিজরি– মরক্কোর সংবাদপত্র “আমালুশ-শাবের” (জনগণের কাজ) প্রথম সংখ্যা প্রকাশিত হয়।
 ১৩৭৭ হিজরি – রিয়াদে বাদশাহ সৌদ বিশ্ববিদ্যালয় প্রতিষ্ঠিত হয়, যা সৌদি আরবের উচ্চশিক্ষা ইতিহাসে একটি গুরুত্বপূর্ণ মাইলফলক।
 ১৩৭৮ হিজরি – সামরিক অভ্যুত্থানের মাধ্যমে আইয়ুব খান পাকিস্তানের ক্ষমতা গ্রহণ করেন।
 ১৪১১ হিজরি–আরব লিগ তিউনিসে অবস্থিত অস্থায়ী সদরদপ্তর থেকে ফিরে এসে কায়রোতে আনুষ্ঠানিকভাবে কার্যক্রম শুরু করে।
 ১৪১৯ হিজরি–ফিলিস্তিনি রাজনীতিবিদ হান্নান আশরাবি ফিলিস্তিন সরকার থেকে পদত্যাগ করেন।
 ১৪২৫ হিজরি – গাজি আল-ইয়াওয়ার অন্তর্বর্তীকালীন সময়ে ইরাকের রাষ্ট্রপতির দায়িত্ব গ্রহণ করেন। তিনি মার্কিন আগ্রাসনের ফলে সাদ্দাম হুসাইনের পতনের পর ইরাকের প্রথম রাষ্ট্রপতি হিসেবে দায়িত্ব গ্রহণ করেন।
 ১৪৩২ হিজরি – ইয়েমেনের যুব বিপ্লব চলাকালে সানার ‘তাগইয়ির স্কয়ারে’ সশস্ত্র হামলায় অনেক বিক্ষোভকারী নিহত হন। এই ঘটনাটি “জুমআতুল কারামাহ” (সম্মানের শুক্রবার) নামে পরিচিত।
 ১৪৪৬ হিজরি– হামাসের রাজনৈতিক ব্যুরোর প্রধান ইয়াহইয়া সিনওয়ার গাজা উপত্যকার দক্ষিণে রাফাহ এলাকায় ইসরায়েলি বাহিনীর সাথে সশস্ত্র সংঘর্ষে নিহত হন।

 জন্ম 

 ১৩০৩ হিজরি – মুহাম্মদ লুৎফি জুমআ, মিশরীয় লেখক, চিন্তাবিদ ও রাজনৈতিক কর্মী।
 ১৩২৫ হিজরি – আহমদ হাসান আল-বাকুরি, আজহারি আলেম।
 ১৩৩৪ হিজরি – লায়লা মুরাদ, মিশরীয় অভিনেত্রী ও গায়িকা।
 ১৩৪৮ হিজরি – নাদিয়া আস-সাব‘, মিশরীয় অভিনেত্রী।
 ১৩৫৫ হিজরি – ওমর সুলায়মান, মিশরের উপ-রাষ্ট্রপতি।
 ১৩৫৭ হিজরি – লায়লা ফাহমি, মিশরীয় অভিনেত্রী।
 ১৩৬৬ হিজরি – আসমাহান তাওফিক, ফিলিস্তিনি অভিনেত্রী।
 ১৩৭৫ হিজরি–আদেম ইয়াশারি, কসোভো মুক্তিবাহিনীর জেনারেল।
 ১৪০৬ হিজরি – হান্না শিহা, মিশরীয় অভিনেত্রী।
 ১৪১০ হিজরি – আসিল ইমরান, সৌদি গায়িকা ও অভিনেত্রী।

 মৃত্যু 

 ৭৩৬ হিজরি –আবু সাঈদ বাহাদুর খান, মঙ্গোল ইলখানাত সাম্রাজ্যের নবম শাসক।
 ৯৭১ হিজরি–আলাউদ্দিন ইবনে ইমাদুদ্দিন, শামী আলেম ও ফকিহ।
 ১৩২৭ হিজরি – আবুল ফয়েজ আল-কাত্তানি, মরক্কোন ফকিহ, সুফি ও কবি।
 ১৩৩৫ হিজরি – জাবের আল-মুবারক আস-সাবাহ, কুয়েতের অষ্টম শাসক।
 ১৩৩৮ হিজরি – তাহির আল-জাযায়রি, সিরীয় সাহিত্য নবজাগরণ অন্যতম ব্যক্তিত্ব ও দামেস্ক আরব একাডেমির সদস্য।
 ১৩৭৮ হিজরি – জামিল আল-মিদফাঈ, ইরাকি সামরিক কর্মকতা ও রাজনীতিবিদ ।
 ১৪০৩ হিজরি – মাহমুদ ইসমাইল, মিশরীয় লেখক ও অভিনেতা।
 ১৪১৩ হিজরি – মুহাম্মদ মাহমুদ আস-সাওয়াফ, ইরাকি আলেম ও দাঈ।
 ১৪২৯ হিজরি–হান্নান আল-আগা, ফিলিস্তিনি চিত্রশিল্পী।
 ১৪৩০ হিজরি – তাওফিক আশ-শাওয়ি, মিশরীয় আইনজ্ঞ।
 ১৪৩২ হিজরি –
 রাবিহা, কুয়েতি গায়িকা।
 রাশা ফারুক, মিশরীয় অভিনেত্রী, যিনি কুয়েতে বসবাস করতেন।
 জামাল শারয়াবি, ইয়েমেনি ফটোসাংবাদিক।
 ১৪৪৩ হিজরি – জুহাইর রমাদান, সিরীয় অভিনেতা।
 ১৪৪৬ হিজরি – ইয়াহইয়া সিনওয়ার, ফিলিস্তিনি যোদ্ধা, রাজনীতিবিদ ও সংগঠক।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউস সানি